# Gnometrisen eskuliburua

Tetris-en GNOMEko bertsioa da Gnometris. Tetris joko klasikoam lau piezatako blokeak elkarrekin jarri behar dira. Pieza hauek goitik erortzen doazen heinean jokalariak hauen orientazioa aldatu behar ditu blokeak elkarrekin doitzeko behean, eta horrela lerro horizontala osatuz, kasu horretan lerroa desagertu egiteaz gain jokalariak puntuak irabazten ditu.

2004
Angela Boyle
2008.
Hizkuntza Politikarako Sailburuordetza (hizpol@ej.gv.es)
GNOMEren dokumentazio-proiektua

Baimena ematen da dokumentu hau kopiatu, banatu eta/edo aldatzeko, Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzetan, atal aldaezinik gabe, aurreko azaleko testurik gabe eta atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, banatu dezakezu, baina eskuliburuari lizentziaren kopia bat gehitu beharko diozu lizentzian bertan 6. atalean azaltzen den bezala.

Enpresek beren produktu eta zerbitzuak bereizteko erabiltzen dituzten izen asko marka erregistratu gisa hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatzen direnean, izen horiek maiuskulaz idatzita agertuko dira, osorik edo hasierako letra bakarrik.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK, HORI GUZTIA MUGARIK GABE. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHAR DIREN ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZINGO DA INONGO ZIRKUNSTANTZIA EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA) EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTE ZUZENEKO, ZEHARKAKO, BEREZI, INTZIDENTAL EDO ONDORIOZKOAK JASAN DITUELAKO, BESTEAK BESTE (MUGARIK GABE), BEZEROAK GALTZEAREN, LANA ETEN BEHARRAREN, ORDENAGAILUAK EZ IBILTZEAREN EDO GAIZKI IBILTZEAREN ONDORIOZKO KALTEAK, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUEN EDOZEIN KALTE EDO GALERA, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Angela
Boyle

     anjela@u.washington.edu

Gnometris-en eskuliburuaren 2.8 bertsioa
2004ko ekaina

Angela Boyle anjela@u.washington.edu

GNOMEren dokumentazio-proiektua

Eskuliburu honetan Gnometris-en 2.12 bertsioa azaltzen da

## Ohar-bidaltzea

To report a bug or make a suggestion regarding the Gnometris application or this manual, follow the directions in the GNOME Feedback Page.

## Sarrera

Erortzen diren blokeen jokoan (Tetris) du jatorria Gnometris aplikazioak. Jokoaren helburua da blokeekin lerro horizontalak osatzea, eta desagerraraztea. Zazpi formatako blokeak daude eta bakoitza lau koadroz osatzen da: bat zuzena, L formako bi, lauki formako bat eta S formako bi. Blokeak pantailaren goiko parteko erdialdetik erortzen dira, ausazko hurrenkeran. Blokeak biratu eta pantailan mugitu behar dituzu, erortzen uztean lerroak osatzeko. Puntuak lortzeko, blokeei azkar erortzen utzi eta lerroak osatu behar dituzu. Zure puntuazioa igotzen doan heinean, zailtasun-maila igo egiten da eta blokeak azkarrago erortzen dira.

Gnometris abiarazteko, hautatu Aplikazioak Jokoak Gnometris, edo idatzi `gnometris` komando-lerroan.

Gnometris `gnome-games` paketearen barruan sartzen da, eta hori GNOMEren mahaigaineko ingurunearen parte da. Dokumentu honek Gnometrisen 2.8 bertsioa deskribatzen du.

## Gnometrisen jolastea

Bi ekintzaren bidez lor ditzakezu puntuak: lerroak osatuz eta blokeak azkar erortzen utziz.

### Blokeak mugitzea

Jolasteko, lau gezi-tekla soilik behar dituzu.

- Ezkerrak eta Eskuinak blokea pantailaren alboetara mugitzen dute.

- Gora gezi-teklak blokea biratzen du. Lehenespenez, erloju-orratzen aurkako noranzkoan biratzen ditu. Biraketa aldatzeko, sartu Ezarpenak Hobespenak menuan, eta desautatu Biratu blokeak erloju-orratzen aurkako noranzkoan.

- Behera eta Zuriune-barra teklek blokea pantailan azkarrago jaitsarazten dute. Behera gezi-teklak blokea azkar jaitsarazten du. Zuriune-barrak blokea pantailaren oinarrira eramaten du zuzenean.

### Joko berri bat hastea

Joko berri bat hasteko, aukeratu Jokoa Joko berria. Jokoa hasten denean, leihoaren goiko parteko erdialdetik blokeak erortzen hasiko dira. Jokoaren hasieran, lehenespenezko leihoan ez dago blokerik, eta goialdeko eskuineko izkinan agertzen da eroriko den hurrengo blokea. Puntuazioak irabazi duzun puntu kopurua erakusten du. Lerroak lortu duzun lerro kopurua erakusten du. Mailak jokatzen ari zaren partidako zailtasun-maila erakusten du.

### Jokoa gelditzea

Jokoa gelditzeko, aukeratu Jokoa Gelditu jokoa. Jolasten ari zarenean soilik geldi dezakezu jokoa. Jokoa nahi duzun denbora guztian eduki dezakezu geldituta. Jokoa berrabiarazteko, aukeratu berriro ere Jokoa Gelditu jokoa.

### Jokoa amaitzea

Aukeratu ezazu Jokoa Amaitu jokoa jokatzen ari zaren partida amaitzeko Gnometris-etik irten gabe.

### Gnometrisetik irtetea

Gnometris aplikaziotik irteteko, aukeratu Jokoa Irten. Irtetera zoazenean partida baten erdian baldin bazaude, puntuazioa gorde gabe amaituko duzu partida.

### Puntuazioa

Bi modutara lor ditzakezu puntuak: blokeei azkar erortzen utziz eta bloke-lerroak ezabatuz. Lerroak ezabatzen dituzunean puntu gehiago lortzen dituzu, baina, blokeei azkar erortzen utziz gero, puntuak azkarrago lortuko dituzu. Mailaz igotzen zoazen heinean, blokeak azkarrago erortzen hasiko dira. Mailarik altuena 10 da, eta segundo bakarra duzu bloke bakoitza manipulatzeko.

### Puntuazio zaharrak ikustea

Zure ordenagailuan lortu diren hamar puntuazio altuenak ikus ditzakezu. Horretarako, aukeratu Jokoa Puntuazioak. Erabiltzaileen izenak haien puntuazioaren ondoan eta partidaren dataren ondoan agertzen dira.

## Gnometris pertsonalizatzea

### Jokoaren hasiera pertsonalizatzea

Ezarpenak Hobespenak menuan sartzen bazara, Gnometris-en partida guztien hasierako hainbat elementu pertsonaliza ditzakezu: aurrez betetako lerroen kopurua eta dentsitatea, eta hasierako maila. "Aurrez betetako lerroak" esan nahi du zenbat lerrok izango dituzten blokeak joko berri bat hasten duzunean.

#### Aurrez betetako lerroen kopurua:

Partida bakoitzaren hasieran, blokeak dauzkaten lerroen kopurua alda dezakezu; horretarako, erabili biratze-koadroa. Partida hastean aurrez betetako 19 lerro izan ditzakezu gehienez. Lehenespenez, ez zaizu aurrez betetako lerrorik agertuko.

#### Aurrez betetako lerroen dentsitatea

Aurrez betetako lerroetako bloke-dentsitatea alda dezakezu, partida bat hasten duzun bakoitzean. Dentsitatea 10 blokekoa izango da gehienez. Lehendabizi aurrez betetako lerroen kopurua aukeratu beharko zenuke Aurrez betetako lerroen kopuruan. Lehenespenez, bloke-dentsitatea hirukoa da.

#### Hasierako maila

Hasierako zailtasun-maila egokitu dezakezu. Hasteko zailtasun-mailarik altuena 10 da, eta hori da jokoko mailarik altuena. Lehenespenez, lehenengo mailan hasiko zara.

### Blokeak pertsonalizatzea

Ezarpenak Hobespenak aukeratzen baduzu, blokeei lotutako hainbat elementu pertsonalizatu ahal izango dituzu: hurrengo blokea ikustea, blokeen kolorea eta blokeen biraketa.

#### Gaitu soinuak

Piztu eta itzali soinu-efektuak, aukera hau erabiliz. Jende gehiago dagoen tokiren batean jolasten ari bazara, itzali egin beharko duzu seguruenik.

#### Hurrengo blokea aurreikustea

Hautatu aukera hau eroriko den hurrengo blokea ikusteko. Elementu honek blokeak non kokatu erabakitzen lagunduko dizu.

#### Erabili ausazko bloke-koloreak

Blokeen konfigurazioa kolore batez kodetua egotea ala ausaz koloreztatuta egotea nahi duzun aukeratu. Koloreek blokeak identifikatzen laguntzen badizute, ausazko koloreek jokoa zailago bihurtuko dute.

#### Biratu blokeak erloju-orratzen aurkako noranzkoan

Aukeratu hau blokeek erloju-orratzen aurkako noranzkoan biratzea nahi baduzu.

#### Erakutsi blokea nora helduko den

Elementu hau erabiltzen baduzu, blokearen irudi gris batek erakutsiko dizu blokea nora helduko den. Elementu hau oso erabilgarria da jokalari hasiberrientzat, baina esperientzia duten jokalarientzat distrazio bat izango da.

### Gnometrisen itxura pertsonalizatzea

Ezarpenak Hobespenak aukeratzen baduzu, Gnometrisen itxura pertsonalizatu ahal izango duzu: blokeen irudiak.

#### Bloke-irudia

Blokeen estiloa alda dezakezu, irudia eta tamaina barne. Aurrez egindako hainbat estilo daude.

#### Atzeko planoa

Zure irudi gogokoena Gnometris leihora arrastatzen baduzu, atzeko plano moduan erabiliko da. Atzeko plano moduan kolore liso bat nahi baduzu, hautatu bat kolore-hautatzailean edo nautlilus'Atzeko planoak eta ikurrak elkarrizketa-koadroan eta arrastatu (elkarrizketa-koadro horretako berrezarri botoiak ere balio du).

## Egileak

Gnometris was written by J. Marcin Gorycki in 1999 and maintained by Gnome Games Team since then. This manual was written by Angela Boyle. To report a bug or make a suggestion regarding this application or this manual, follow the directions in this document.

## Lizentzia

Programa hau software librea da; birbana eta/edo alda dezakezu Free Software Foundation-ek argitaratutako Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia GNOMEren erabiltzailearen gidaren eranskinean daukazu. GNU Dokumentazio Librearen Lizentziaren kopia bat lor dezakezu Free Software Foundation-en bidez. Bisitatu haien webgunea, edo idatzi hona:

     Free Software Foundation, Inc. 59 Temple Place - 330. Suitea Boston, MA02111-1307AEB